# Bubnjavke

### Izvor: Wikipedija

? Bubnjavke
Puffinus gravis
Sistematika

Carstvo: | Animalia
Koljeno: | Chordata
Razred: | Aves
Red: | Procellariiformes Fürbringer, 1888.

Porodice
Procellariidae Diomedeidae Hydrobatidae Pelecanoididae

Bubnjavke (Procellariiformes), ili kako su ranije nazivane "cjevonoske", su red iz razreda ptica. One su morske ptice koje su letači na velike udaljenosti. Imaju kratak rep i izražene su ptice pučine. Većina dolazi na kopno isključivo radi gniježđenja. Žive na svim morima i oceanima svih klimatskih područja.

## [uredi] Osobine

Sve imaju neobično oblikovan kljun sastavljen od više uskih uzdužnih rožnatih dijelova. Na kljunu imaju dvije cjevčice koje služe za izlučivanje soli iz morske vode koju uzmu zajedno s vodom koju piju. Osim toga, neke vrste mogu kroz te cijevčice poprskati potencijalnog napadača jednom uljnatom tekućinom vrlo ružnog mirisa što ga zbuni i odvrati od napada dovoljno dugo, da se ptica skloni. Time se često služe mladunci dok su još bespomoćni u gnijezdu.

Za bubnjavke su osim toga tipični kratak vrat, kratak rep i kratke noge. Prednja tri prsta su međusobno spojena plivaćim kožicama. Mnoge vrste iz skupine bubnjavki imaju, osim toga, duga i uska krila. Među najpoznatije spada svakako albatros lutalica koji sa svojim rasponom krila od preko tri metra ima najveći raspon krila od svih morskih ptica.

Bubnjavke su izvrsno prilagođene dugotrajnom, ustrajnom letenju. One mogu prijeći vrlo velike udaljenosti kao i podnijeti vrlo jake oluje. Velike vrste, kao albatrosi pretežno jedre i pri tome koriste uzlazne zračne struje nad valovima. Lastavice burnice koje isto spadaju u red bubnjavki koriste pri letenju i lepršanje i jedrenje.

## [uredi] Ponašanje

Bubnjavke se najčešće gnijezde u velikim kolonijama. Pojedine kolonije mogu brojati i do milion parova. Većina vrsta se svake godine vraća na gniježđenje na isto mjesto. Ženka polaže uvijek samo jedno jaje. Neke vrste grade prava gnijezda, dok druge koriste jednostavno udubljenje u zemlji ili pukotinu u stijeni.

Hrane se ribama, glavonošcima i meduzama. Mladunčad se hrani vrlo hranjivim želučanim uljem koje se nakon probavljanja hrane zadržava u želucu roditelja koji to mogu i duže vrijeme zadržavati u želucu.

## [uredi] Sistematika

Unutar ovog reda razlikuju se četiri porodice:

- burnice (Procellariidae)
- burnice-ronci (Pelecanoididae)
- albatrosi (Diomedeidae)
- lastavice burnice (Hydrobatidae)

Wikivrste imaju podatke o:
Procellariiformes
Dobavljeno iz "http://hr.wikipedia.org../../../b/u/b/Bubnjavke.html"

Kategorija: Ptice

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English
- Esperanto
- Español
- Suomi
- Français
- Frysk
- עברית
- Magyar
- Italiano
- 日本語
- ქართული
- Lietuvių
- Nederlands
- ‪Norsk (bokmål)‬
- Polski
- Português
- Русский
- Slovenčina
- Slovenščina
- Svenska
- 中文